Маркетынгавая служба прадпрыемства разумее, што наўрад ці зараз, у сезон свежай садавіны-агародніны, можна будзе знайсці збыт, але ўся прадукцыя мае працяглы тэрмін захоўвання. Вырабляецца варэнне па тых традыцыях, якія былі прыняты яшчэ савецкімі стандартамі. Напрыклад, у перапрацоўку ідуць толькі ягады, якія маюць сярэднія памеры — 2,5-3 сантыметры. Большыя клубніцы будуць развальвацца, і варэнне атрымаецца не той кансістэнцыі, а ўтрыманне карысных рэчываў у ім зменшыцца. А так у кожным слоіку можна ўбачыць цэлыя ягады, што толькі павялічвае эстэтычную прывабнасць прадукту.